Št.: POV20-007

Del. št. JR/EAD -

Datum: 7. 2. 2020

**ZADEVA: Povabilo k oddaji ponudbe**

Vse potencialne ponudnike vabimo, da nam posredujejo ponudbo za ***Obnovo transformatorja 110/20 kV v RTP Bohinj*** v vsebini in pod pogoji, kot izhajajo iz tega povabila in njegovih prilog.

Podatki o transformatorju:

Interna oznaka: TR II

Tip: RT 20000-110 Letnik: 1996

Proizvajalec: ETRA Moč: 20 MVA

Tov. št.: 70408 Napetost: 110/21 kV

Transportna masa: 48.000 kg Masa olja: 13.400 kg

Servisna dela zajemajo:

* Pretok olja iz konzervatorja v mobilno cisterno do nivoja pokrova,
* Zamenjavo plinskega releja BR 80 (ID 314380),
* Zamenjavo termične slike AKM 35 (ID 314481),
* Zalivanje z oljem in zaključna dela, odzračevanje, pregled opravljenih del.

Ponudnik mora izpolniti, podpisati in žigosati (če uporablja žig) vse priložene obrazce in dokumente (kjer je naveden podpis ponudnika) ter jih priložiti ponudbeni dokumentaciji. S podpisom potrdi, da je s pogoji naročila seznanjen in se z njimi strinja.

Naročnik bo izmed pravočasno prispelih ponudb praviloma izbral cenovno najugodnejšo ponudbo ob predpostavki, da bo(do) ponudnik(i) izpolnjeval(i) vse zahtevane pogoje, ki so navedeni v predmetnem povabilu. **Ponudnik v obrazec ponudbe vpiše svojo končno ponudbeno vrednost, ker se naročnik o ceni ne bo več pogajal.**

Naročnik bo upošteval vse ponudbe, ki bodo prispele oziroma bodo vložene pri naročniku **do vključno   
21. 2. 2020, do 10. ure, v zaprti kuverti** **z oznako "ne odpiraj – ponudba – obnova transformatorja".** Ponudnik lahko do navedenega dne in ure ponudbo pošlje ali prinese osebno (v vložišče) na naslov: **Elektro Gorenjska, d. d., Ulica Mirka Vadnova 3/a, 4000 Kranj.** Ponudbe, katere bo naročnik prejel po navedenem datumu in uri, ali ki ne bodo oddane v zaprti kuverti z zahtevano oznako "ne odpiraj", bodo vrnjene ponudniku. Odpiranje ponudb ne bo javno.

Za dodatna pojasnila smo vam na voljo na naslednjih e-naslovih:

* + [janez.rozman@elektro-gorenjska.si](mailto:Janez.rozman@elektro-gorenjska.si),
  + [jure.podpecan@elektro-gorenjska.si](mailto:jure.podpecan@elektro-gorenjska.si)*.*

**OPOZORILO:**

Naročnik na tem mestu obvešča potencialne ponudnike, da bo morebitne **spremembe podatkov** predmetnega naročila (npr. rok oddaje ponudb, dodatna pojasnila ipd.) objavljal na svoji spletni strani: <http://www.elektro-gorenjska.si/aktualno/povprasevanja>. Na tej strani bo **objavil tudi izbiro najugodnejšega ponudnika** v predmetnem naročilu, tako da ponudniki, ki bodo oddali ponudbo, o izbiri ne bodo neposredno obveščeni.

Naročnik si pridržuje pravico, da v tem postopku brez obrazložitve in brez odškodninske odgovornosti ne izbere nobenega ponudnika oziroma ne sklene pogodbe s ponudnikom, ki izpolnjuje vse pogoje in je ponudil najugodnejšo ceno, oziroma da ta postopek izbire povpraševanja ustavi vse do sklenitve pogodbe.

Lepo pozdravljeni,

Elektro Gorenjska, d.d.

Direktor sektorja Omrežje:

dr. Ciril Kafol

 

Priloga:

* ponudba s ponudbenim predračunom

**PONUDBA**

|  |  |
| --- | --- |
| Številka ponudbe: | \_\_\_\_\_\_\_\_\_\_\_\_\_\_\_\_\_\_\_ |
| Ponudnik: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Naslov: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| ID za DDV: | \_\_\_\_\_\_\_\_\_\_\_\_\_\_\_\_\_\_\_ | |
| Kontaktni e-naslov in telefon: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_ | |

Na osnovi povabila k oddaji ponudbe, št. POV20-007, dajemo naslednjo

**PONUDBO[[1]](#footnote-1)**

|  |  |
| --- | --- |
| **Za predmet naročila:** | ***Obnova transformatorja 110/20 kV v RTP Bohinj*** |

|  |  |
| --- | --- |
| **Cena v EUR (brez DDV):** | **\_\_\_\_\_\_\_\_\_\_\_\_\_\_\_\_\_\_ EUR** |

Cena v ponudbi je končna in vključuje vse stroške ponudnika s predmetnim naročilom, tako da naročnika ne bremenijo nikakršni drugi stroški, povezani s predmetom povpraševanja. DDV se obračuna po veljavni zakonodaji. Cena/enoto je fiksna ves čas izvajanja naročila.

**Rok izvedbe/dobave** je do 31.5.2020.

**Rok plačila** je 30 dni od datuma izdaje računa, katerega izvajalec izda po opravljeni storitvi oziroma dobavi blaga.

**Garancijski rok za izvedena dela:** \_\_\_\_\_ *(najmanj 24)* mesecev.

|  |  |
| --- | --- |
| **Veljavnost ponudbe:** | \_\_\_\_ *(najmanj 20)* dni od datuma oddaje ponudbe |

|  |  |
| --- | --- |
| Kraj in datum: | Ponudnik: |
|  | Žig in podpis: |

1. **Opomba:** Zakon o integriteti in preprečevanju korupcije (Ur. l. 45/2010 s spremembami) naročniku v VI. odstavku 14. člena nalaga, da mora, zaradi zagotovitve transparentnosti posla in preprečitve korupcijskih tveganj, pred sklenitvijo pogodb v vrednosti nad 10.000 EUR brez DDV, od pogodbenega partnerja pridobiti izpolnjeno in podpisano izjavo o udeležbi fizičnih in pravnih oseb v lastništvu ponudnika, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom. To izjavo oz. podatke je naročnik dolžan, na njeno zahtevo, predložiti Komisiji za preprečevanje korupcije. Glede na navedeno bo izbrani ponudnik naročniku moral predložiti predmetno izjavo. [↑](#footnote-ref-1)